en en en my my my my my my my my my my zh en en my my my my my my my my my my my my my my my ja ja my my my my my ja my my my my my my my my en en en en en en en en en en en en en en en en en en en en en en en en my my my my my my my fr my my my my my my my my my my my my my my my my my my en en my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my ru my my my my my my my my my my my my my my my my my my my my my my my my my my my my my my my my my my my my my my en my en my my my my my my my my my my my my my my my my my my my my my my my my my my my my my my my my my my my my my my my my my my my en en my my my my my en en my en my en en my my my my my my en en my my my my my my en en en my my my my my my my my my my my my my my my my my my my my my my my my my my my my my my my my my my my my my my my my my my my my my en en en en en en en en en en en it pt it fr fr ja pt ja en en en ceb en en
skip to main | skip to sidebar
ဒါနပြုခြင်းနှင့်ပတ်သက်၍ ကျွှန်တော် နားလည်သမျှ တင်ပြပါဦးမည်။ ပေးကမ်းစွန့်ကြဲ လှူဒါန်းခြင်းကို ဒါနဟု ခေါ်ဆိုပါသည်။ ဒါနသည် ပုညကြိယ၀တ္တု ၁၀ ပါးအနက် တစ်ခုအပါအ၀င် ဖြစ်ပါသည်။ ပုညဆိုသည်မှာ ကောင်းမှု၊ ကြိယဆိုသည်မှာ ပြုသင့်သောတရား၊ ၀တ္တုသည် ကောင်းကျိုးချမ်းသာတို့တည်ရာကို ဆိုလိုပါသည်။ ထို့ကြောင့် ဒါနသည် ကောင်းကျိုးချမ်းသာတို့တည်ရှိလာဖို့ ပြုသင့်သော ကောင်းသောအမှု ဖြစ်ပါသည်။
ကောင်းသောအကျိုးတို့ဖြစ်လာစေသော အကြောင်းတရားသည် ကောင်းမှုပြုစဉ် ဖြစ်ပေါ်လာသော စေတနာသည် အဓိကဟု ကံ ကံ၏အကျိုးတွင် ဖော်ပြခဲ့ပါသည်။ အဘိဓမ္မာသဘောအရ စေတနာစေတသိတ်သည် သူချည်းသက်သက် မဖြစ်ပေါ်ပါ။ ကောင်းမှု ကုသိုလ်ပြုတိုင်း ဇောစိတ်တို့တွင် နာမ်တရား ၃၄ လုံးအမြဲ ပါပါသည်။ ထိုအထဲတွင် စိတ်တစ်လုံး စေတသိတ် ၃၃ လုံးပါ ပါသည်။ စေတသိတ်များကို ပေါင်းရုံး၍ သင်္ခါရဟုလည်း ခေါ်ဆိုပါသည်။ စေတသိတ်အုပ်စုတွင် စေတနာသည် ဦးစီး ဦးဆောင်သဖွယ်ဖြစ်၍ စေတနာကို ကံဟု ဘုရားရှင်က ဟောကြားခဲ့ပါသည်။ စေတနာကို ယှဉ်ဖက်စေတသိတ်များက အမှုကိစ္စပြီးစီးသည်အထိ ၀ိုင်းဝန်းပံ့ပိုးပေးကြပါသည်။ ယင်းတို့ အထဲ ၀ီရိယ၊ ပီတိ၊ သဒ္ဓါ၊ ဆန္ဒ၊ အလောဘ၊ အဒေါသ၊ ပညာဆိုသော စေတသိတ်တို့ အားကောင်းလျှင် ထက်သန်သော စေတနာဟု သတ်မှတ်ရပါမည်။
ထို့ကြောင့် ထက်သန်သော စေတနာဖြစ်ထို့ရာ ၀ီရိယသည် ရှေ့ဆုံးမှ ပါလာပါသည်။ ဆွမ်းလှူရာတွင် ဆွမ်းလှူဖို့ရာ စေတနာသည် အခရာကျပါသည်။ လှူချင်သောစေတနာသည် အလှူ ဖြစ်ဖို့ စေ့ဆော်မှု ဖြစ်ပါသည်။ ထိုစေတနာနှင့်အတူ ယှဉ်ဘက် ၀ီရိယက အားကြီးလာမှ အလှူ အထမြောက်ပါလိမ့်မည်။ ဆွမ်းအလှူတွင်လည်း ရိုးရိုးဆွမ်းအလှူနှင့် အထူးတလည် စီမံပြုလုပ်ရသော ဆွမ်းအလှူတို့တွင် ၀ီရိယ စိုက်ထုတ်ရမှု ကွာခြားသောကြောင့် စေတနာ ထက်သန်မှု ကွာခြားသည်ဟု ဆိုနိုင်ပါသည်။ တဖက်တွင်လည်း အထူးတလည်စီမံရသောကြောင့် အချိန်ပို ကြာပါသည်။ အချိန်ကြာသလောက် အလှူအထမြောက်ရန် စေ့ဆော်ရသော ကောင်းမှုကံ စေတနာသည်လည်း အချိန်ကြာမြင့်စွာ ဖြစ်ရပြန်သည်။ ထို့အတူ ၀မ်းမြောက်မှု ပီတိသည်လည်း ကွာပြန်သည်။ အထူးတလည်း စီမံချက်ပြုတ်ပြီး လှူဒါန်းရသည့်အတွက် ပုဗ္ပ၊ မုဉ္စ၊ အပရ စေတနာ သုံးတန်လုံးတွင် ပီတိက လွန်ကဲနေတတ်သည်။ သဒ္ဓါထက်သန်တော့ ဆန္ဒတွေ လွန်ကဲ၍ မောရမှန်း ပန်းရမှန်းမသိ ဖြစ်နေပြန်သည်။ ရက်ရက်ရောရော ပေးကမ်းလိုမှု အလောဘ၊ သံဃာတော်များ ကျမ်းမာရွှင်လန်း ခွန်အားတိုးပြီး စိတ်ချမ်းချမ်းသာသာဖြင့် သာသနာတာဝန်များ ဖမ်းဆောင်စေဖို့ဆိုသော မေတ္တာစိတ် အဒေါသ၊ ကံ ကံ၏အကျိုးကို သိနားလည်သော ပညာဉာဏ်တို့ပါ ပြည့်စုံပါက ထက်သန်သော စေတနာဖြစ်လာသလို အကျိုးပေးလည်း သန်စေပါသည်။ ဤနေရာတွင် ၀မ်းမြောက်မှု ပီတိကြောင့်လည်း ထက်သန်သည့် စေတနာဖြစ်စေကြောင်း ထင်ရှားသော သာဓကလေးကို ထုတ်နုတ်ပြပါဦးမည်။ ဒုဂါမဏိ အဘယမင်းသည် စုတေခါနီး အလှူစာရင်းဖတ်ပြရာ မဟာစေတီတော်ကြီးတည်ရသော ဒါနမှုထက် စစ်ရှုံးစဉ်က တောထဲတွင် ဆွမ်းတစ်နပ်စာ လှူခဲ့သော ဒါနကုသိုလ်ကိုသာ သတိရ ၀မ်းမြောက်မှု ပီတိဖြစ်သောကြောင့် တုသိတာ နတ်ပြည်သို့ ရောက်ရလေသည်။
ကံ ကံ၏အကျိုးတွင် ဖော်ပြခဲ့သလို ဒါနကုသိုလ် အကျိုးပေးသည် အလှူခံ ပုဂ္ဂိုလ်၏ သီလ သမာဓိ ပညာပေါ်လည်း မူတည်သည်။ ထို့ကြောင့် သံဃိကဒါန ဖြစ်အောင် လှူဖို့လည်း အရေးကြီးပါသည်။ ဆွမ်းကွမ်းစီစဉ်ကတည်းက “သံဃဿဒေမိ၊ သံဃဿဒေမိ” ဟု စိတ်မှာ ရည်မှတ်ပြီး လုပ်သင့်ပါသည်။ မိမိကပ်လှူသော သံဃာက ဒုဿီလ ဖြစ်နေမလားဟု စိတ်မှာ မငြိုငြင်မိစေရန် အားလုံးသော သံဃာများကို ကပ်လှူသည်ဟု နှလုံးသွင်းရန် အရေးကြီးပါသည်။ သို့မှသာ “ကုသလာ ဓမ္မော အကုသလဿ ဓမ္မဿ ဥပနိဿယ ပစ္စယေန ပစ္စယော” ဆိုသည့်အတိုင်း ကုသိုလ်အကြောင်းပြုပြီး အကုသိုလ် မဖြစ်မှာကို သတိပြု သင့်ပါသည်။ တခါတရံ စိတ်မထားတတ်လျှင် ကုသိုလ်ကလည်း အကုသိုလ်ကို ကျေးဇူးပြု တတ်ပါသည်။
အလှူပြုပြီးတိုင်း ဆုတောင်းရန်လို မလို မကြာခဏ မေးမြန်းကြပါသည်။ ကုသိုလ်ပြုတိုင်း ဆုတောင်းသည်ဖြစ်စေ၊ မတောင်းသည်ဖြစ်စေ ကမ္မနိယာမအရ ကောင်းကျိုး ရမည်မှာ အသေအချာပင်။ ဖြစ်လာမည့် ကောင်းကျိုးကို ကိုယ်ဖြစ်စေချင်တာကို စိတ်ကပြဌာန်းလိုက်ခြင်းသည် ဆုတောင်းခြင်းဟု မှတ်ယူရပါမည်။ အများထင်သော ဆုတောင်းခြင်းသည် တစ်စုံတစ်ယောက်သော သူဆီက မျော်လင့်သည့် သဘောပါနေပါသည်။ အမှန်မှာ မည်သူ့ဆီကမှ မျော်လင့်ခြင်းမဟုတ်ပဲ မိမိလုပ်သော ကောင်းကျိုးနှင့် ထိုက်တန်သည့် ကောင်းကျိုးများအနက် ဖြစ်ချင်တာကို ရည်မှန်းလိုက်ခြင်းပင်။ အလွယ်ဆုံး ဥပမာပြရလျှင် မိမိတွင် ပိုက်ဆံ ၁၀၀၀ ရှိသည်။ စူပါမားကတ် တစ်ခု ၀င်သွားသည်။ အားလုံးသိကြသည့်အတိုင်း ပစ္စည်းမျာတွင် ဈေးနှုန်းများကပ်ထားသည်။ ကျပ် ၁၀၀၀ လို့ ရေးထားတဲ့ ပစ္စည်းများမှာ မျိုးစုံရှိသည်။ အ၀တ်အထည်လား၊ အလှကုန်လား၊ နေ့စဉ်အသုံးအဆောင်လား စသဖြင့် မိမိကိုယ်တိုင် ရွှေးချယ်ရန် လိုအပ်ပါသည်။ ထိုနည်းတူစွာ ကုသိုလ်လုပ်ပြီးတိုင်း ကိုယ်ဖြစ်ချင်တာကို စိတ်က ပြဌာန်းလိုက်ရန် လိုအပ်ပါသည်။
ဒါနပြုခြင်းကို သံသရာရှည်သည်ဟု အချို့က ရှုမြင်ကြသည်။ ဒါနပြုရာတွင် “ ၀ဋ္ဋဒါန” နှင့် “ ၀ိဝဋ္ဋဒါန” ဟူ၍ ၂ မျိုးရှိပါသည်။ လူချမ်းသာ၊ နတ်ချမ်းသာ ကိုရည်စူး၍ လှူဒါန်းသော ဒါနကို ၀ဋဒါနဟု ခေါ်ပြီး၊ သံသရာဝဋ်ကျွှတ်လိုသော ၀ဋ်မကျွှတ်ခင်စပ်ကြား ခံစားရယုံသက်သက်ကို ရည်စူး၍ လှူဒါန်းသော ဒါနကို ၀ိဝဋဒါနဟု အရှင်ဇနကာဘိဝံသ၏ ကိုယ်ကျင့် အဘိဓမ္မာကျမ်းတွင် အဓိပ္ပါယ်ဖွင့်ဆိုထားပါသည်။ ဆုတောင်းခြင်းမှာ တိုက်တန်သော ကံကို ပြု၍ ထိုက်တန်သော အကျိုးကို မျှော်ကိုးခြင်း ဖြစ်ရာ လူချမ်းသာ၊ နတ်ချမ်းသာလောက်သာ တောင့်တကြ၍ သံသရာမှ မထွက်နိုင်ကြခြင်းဖြစ်ပါသည်။
ထို့ကြောင့် ကုသိုလ်ပြုတိုင်း “ နိဗ္ဗာန်ရောက်ရာ အထောက်အပံ့ဖြစ်ပါစေ၊ နိဗ္ဗာန် ရောက်ရပါလို၏” ဟု ဆုတောင်းသင့်ပါသည်။ သို့သော် နိဗ္ဗာန်သည် ဆုတောင်းရုံဖြင့် အလိုလိုတော့ မပြည့်ပါ။ မိုးကုတ်ဆရာတော်ကြီးက နိဗ္ဗာန်သည် အလုပ် လုပ်သူသာ ရသည်၊ ဆုတောင်းရုံသာတတ်သည့် အချောင်သမားများနှင့် မဆိုင်ဟု မိန့်ခဲ့ပါသည်။ အားထုတ်သူသာ ရသည်ဟု ဆိုလိုပါသည်။ သို့သော် နိဗ္ဗာန်ရောက်စေတဲ့ အကြောင်းတရားများ မိမိသန္တာန်တွင် ပြည့်စုံလာစေခြင်းသည်ပင် ဆုတောင်းပြည့်ခြင်းပင်။ သားရွှေအိုးထမ်းတဲ့ ဆုတောင်းမျိုး ဖြစ်ပါသည်။ နိဗ္ဗာန်ရဖို့သည် သုဂတိဘုံတွင် ရှိရမည်။ ဗုဒ္ဓသာသနာနဲ့ တွေ့ရမည်။ တနည်းပြောရရင် ရပ်ပြစ် ၈ ပါး လွတ်ရဦးမည်။ သစ္စာတရားကြားနားကြားနိုင်သောနား၊ ထိုးထွင်းသိနိုင်တဲ့ အမောဟစေတသိတ်ပါသော ပဋိသန္ဓေ(တိဟိတ်)ဖြစ်ရဦးမည်။ ၀ိပဿနာကို နည်းမှန်လမ်းမှန် အားထုတ်နိုင်ဖို့ လမ်းညွှန်ပြသမည့် ကလျာဏမိတ္တနှင့် တွေ့ရဦးမည်။ ယင်းအချက်များ ပြည့်စုံလျှင်ပင် လူဖြစ်ရကျိုး နပ်နေပါပြီ။ ထို့ထက် ကိုယ်တိုင် အားထုတ်ပြီး နိဗ္ဗာန်ကို မျက်မှောက်ပြုနိုင်လျှင်ကား အတိုင်းထက်အလွန်ပင် မဟုတ်ပါလား။ ထို့ကြောင့် တစ်ချက်ထဲနဲ့ သုံးလေးချက် ပြည့်စုံသော ဆုတောင်းဟုလည်း ခေါ်ဆိုနိုင်ပါသည်။
အချုပ်အားဖြင့်ဆိုရသော် ဒါနပြုရာတွင် အထက်တွင် တင်ပြခဲ့သော စေတာနာထက်သန်ရန် ချီးမြှောက်ပေးနေသော ၀ီရိယ၊ ပီတိ၊ သဒ္ဓါ၊ ဆန္ဒ၊ အလောဘ၊ အဒေါသ၊ ပညာ စသည်တို့ ပြည့်စုံနိုင်သမျှ ပြည့်စုံစေဖို့ လိုသလို ဘုရားအမှူးပြုသော သံဃာအဖွဲ့အစည်းကို ရည်မှတ်၍ လှူဒါန်းမှု ပြုသင့်ကြောင်း၊ ကုသိုလ်လုပ်ပြီးတိုင်း ဆုတောင်းရာတွင် လူချမ်းသာ၊ နတ်ချမ်းသာလောက်နဲ့ မတင်းတိမ်သင့်ပဲ သာသနာနှင့် ကြုံရခိုက် နိဗ္ဗာန်ကိုသာ ရည်မှတ်၍ ကုသိုလ်ပြုကြရန် အကြံပြု တိုက်တွန်းလိုက်ရပါသည်။
အဆိုပါအဖွဲ.ကြီး၏သုတေသနညွန်ကြားရေးမှူး Jonna Hult က " ဒီကမ္ဘာ.အမွန်မြတ်ဆုံး၊အကောင်းဆုံးဘာသာတရားဆုကိုဗုဒ္ဓဘာသာက ရရှိတာအံ.သြစရာမရှိပါဘူး...ဘာဖြစ်လို.လည်း
Belfast မြို.မှ ကက်သလစ်ဘုန်းတော်ကြီး Ted O'Shaunghnessy ကတော.ကက်သလစ်သာသနာကိုမြတ်နိုးကိုကွယ်ပေမယ်.လူသားတွေကိုမေတ္တာဂရုဏာထားရန်ဟောကြားပြီးလူသားတွေ
ပါကစ္စတန်ကမွတ်ဆလင်ဘာသာရေးခေါင်းဆောင်Tal Bin Wassad ကလည်းဒီအဆိုကိုသဘောတူထောက်ခံခဲ.ပါတယ်...အဆိုပါအဖွဲ.ကြီးရဲ.ပါကစ္စတန်နိုင်ငံမွတ်စလင်အစည်းအရုံးဆိုင်ရာမဲပေးရေးအဖွဲ.၀င်တစ်ယောက်ဖြစ်တဲ.သူက " ကျွန်တော်ဟာအစ္စလာမ်ဘာသာကိုနှစ်နှစ်ကာကာယုံကြည်သူတစ်ယောက်ပါ...
အစ္စရေးနိုင်ငံဂျေရုဆလင်မြို.ကဂျူးဘုန်းတော်ကြီး Shmuel Wasserstein ကတော. " ကျွန်တော်လဲကျွန်တော်.ဘာသာဖြစ်တဲ.ဂျူဒါအစ်ဇင် ကိုနှစ်သက်မြတ်နိုးပါတယ်...ကိုယ်.ဘာသာ
ဒါပေမယ်.ရိုးရိုးသားသားဝန်ခံရယင် ကျွန်တော်ဟာနေ.စဉ်ဂျူးဘာသာအရ၀တ်မပြုခင်ဝိပဿနာတရား ကိုကျင်.ကြံအားထုတ်နေတာ ၁၉၉၃ ခုနှစ်ကတည်းကပါ...
The Geneva-based International Coalition for the Advancement of Religious and Spirituality (ICARUS) has bestowed "The Best Religion In
the World" award this year on the Buddhist Community.
This special award was voted on by an international round table of more than 200 religious leaders from every part of the spiritual spectrum. It was
fascinating to note that many religious leaders voted for Buddhism rather than their own religion although Buddhists actually make up a tiny minority of ICARUS
membership. Here are the comments by four voting members:
Jonna Hult, Director of Research for ICARUS said "It wasn't a surprise to me that Buddhism won Best Religion in the World, because we could
find literally not one single instance of a war fought in the name of Buddhism, in contrast to every other religion that seems to keep a gun
in the closet just in case God makes a mistake. We were hard pressed to even find a Buddhist that had ever been in an army. These people
practice what they preach to an extent we simply could not document with any other spiritual tradition."
A Catholic Priest, Father Ted O'Shaughnessy said from Belfast , "As much as I love the Catholic Church, it has always bothered me to no
end that we preach love in our scripture yet then claim to know God's will when it comes to killing other humans. For that reason, I did
have to cast my vote for the Buddhists."
A Muslim Cleric Tal Bin Wassad agreed from Pakistan via his translator. "While I am a devout Muslim, I can seehow much anger and
bloodshed is channeled into religious expression rather than dealt with on a personal level. The Buddhists have that figured out." Bin
Wassad, the ICARUS voting member for Pakistan 's Muslim community continued, "In fact, some of my best friends are Buddhist."
And Rabbi Shmuel Wasserstein said from Jerusalem, "Of course, I love Judaism, and I think it's the greatest religion in the world. But to
be honest, I've been practicing Vipassana meditation every day before minyan (daily Jewish prayer) since 1993. So I get it."
However, there was one snag - ICARUS couldn't find anyone to give the award to. All the Buddhists they called kept saying they didn't want
When asked why the Burmese Buddhist community refused the award, Buddhist monk Bhante Ghurata Hanta said from Burma, "We are grateful
for the acknowledgment, but we givethis award to all humanity, for Buddha nature lies within each of us." Groehlichen went on to say
"We're going to keep calling around until we find a Buddhist who will accept it. We'll let you know when we do."
May you have a peaceful mind all the time!
ဗုဒ္ဓဘာသာသည်သာ အမှန်ကန်ဆုံး ဖြစ်ပြီး တခြားသော ဘာသာများသည် မှာယွင်းနေပါသလား???????
ဗုဒ္ဓဘာသာသည်သာ အမှန်ကန်ဆုံး ဖြစ်ပြီး တခြားသော ဘာသာများသည် မှာယွင်းနေပါသလား???????
ဒီမေးခွန်းလေးကို Australia ဆရာတော် Venerable Shravasti Dhammika က ဒီလိုဖြေရှင်းထားပါတယ်။
ဗုဒ္ဓရဲ့ အဆုံးအမကို အမှန်တကယ် နားလည်သော သူများသည် တခြားဘာသာတရားတို့ ကို အပြစ်မမြင်ပါဘူး။ ကိုယ်ကိုးကွယ်တဲ့ ဘာသာမဟုတ်သော ဘာသာမှာကို အမှန်တကယ်သိနားလည်လိုပြီး မေးမြန်းတဲ့သူ ရှားပါတယ်။ ဘာသာတရားတိုင်းသည် လူသားများ၏ လိုအင်ဆန္ဒမပြည့်စုံမှုကို သိမြင်ကြသည်။ ထိုအတွက်ကြောင့် လိုက်နာသင့် သည့် နီတိ၊ ကျင့်ဝတ်တရားများအသီးသီး သတ်မှတ်ခဲ့ချသည်။ ထိုကျင့်ဝတ်များတွင် မေတ္တာတရား သည်းခံခြင်း သဘောထားကြီးခြင်း တာဝန်သိတတ်ခြင်း စသည့် ကောင်းသောအကျင့်စရိုက်များ ပါဝင်ခဲ့သည်။ သို့သော် ထိုအရာများကို ဘာသာစကားအမျိုးမျိုး၊ သင်္ကေတအမျိုးမျိုး၊ စကားလုံးအမျိုးမျိုးဖြင့် ပြောဆို ဖွင့်ဆိုခဲ့ကြ၏။ မိမိဝါဒ၊ မိမိဘာသာ၊ မိမိအတွေးသာလျှင် အမှန်၊ မာနတရားတို့ဖြင့် ဘာသာတရားတို့ကို ကျဉ်းမြောင်းသော အမြင်ဖြင့် မြင်ခဲ့ကြ၏။ ပမာဆိုရသော် -
အင်္ဂလိပ်၊ ပြင်သစ်၊ တရုတ်၊ အိန္ဒယ လူမျိုး ဖြစ်ကြသည့် လူလေးယောက် ခွက်တစ်ခွက်ကိုကြည့်ပြီး ငြင်းခုံဆွေးနွေးနေတယ်... ဘာပြောနေတာလဲ ဆိုတော့...............
အင်္ဂလိပ် ။ ။ ဒါက "cup" ပဲ။
ပြင်သစ် ။ ။ မဟုတ်ဘူး ဒါက "tasse" ပါကွာ။
ဒီတော့......
တရုတ်က ပြောလိုက်တယ်။ " မင်းတို့ မှားနေပြီ ဒါက " pie" ကွ " တဲ့။
အိန္ဒယက သူတို့တွေကို ကြည့်ပြီးရယ်လိုက်တယ်။ " မင်းတို့ အရူးတွေပဲ ဒါက ” cawan ” ပါ ”
အင်္ဂလိပ်က ဒါနဲ့ သူ့ရဲ့ dictionary ကို ယူပြတယ်
" ဒီမှာ တွေ့ လား ငါ့ dictionary မှာ cup လို့ရေးထားတယ်”
ပြင်သစ်ကလည်း အားကျမခံ သူ့ dictionary ကိုထုတ်ပြပြီး ပြောလိုက်တာက .........
” ငါ့ dictionary မှာလည်း tasse လို့ ကိုအခိုင်အမာပြောထားတာကွ ”
တရုတ်ကလည်း " ငါ့ dictionary က မင်းတို့ ထက် နှစ်ထောင်ပေါင်းများစွာ ရှေးကျတယ် ပြီးတော့ ငါတို့ ဘာသာစကားတတ်တဲ့သူက ပိုများတယ် ဒီတော့ 'pie' မှ 'pie' အစစ်”
ဒီလိုနဲ့ တစ်ယောက်နဲ့ တစ်ယောက် ငြင်ကြ ခုန်ကြ စကားများနေကြတယ်။
ဒီအချိန်မှာ .................
ဗုဒ္ဓဘာသာဝင်တစ်ယောက်ရောက်လာပြီးတော့ ခွက်ကို ယူပြီး သောက်ပြလိုက်တယ်။
မင်းတို့ ပြောနေကြတဲ့ "cup" "tasse" "pie" "cawan" ဘယ်လိုပဲခေါ်ခေါ် အဓိက ဒီခွက်က ဘာလုပ်ဖို့လဲ????????
ငြင်းခုံနေတာတွေရပ်လိုက်ပါ၊ စကာခွန်းကြီး ခွန်းငယ်ပြောဆိုနေတာတွေရပ်လိုက်ပြီး
ရေဆာခြင်းကို ဖြေဖျောက်သင့်ပါတယ်
လို့ ပြောလိုက်ပါတော့တယ်။
ဗုဒ္ဓဘာသာဆိုတာက တခြားဘာသာတွေပေါ် အထက်က ပြောခဲ့သလို အမြင်တွေရှိပါတယ် တဲ့
ဆရာတော် ဟောပြောချက် ဖြေကြားချက်လေးကို တတ်သလောက်လေး ဘာသာပြန် လိုက်ပါတယ်
ခင်မင်လျှက်
နန်းဝတ်ရည် Tags: ဘာသာရေး
Posted by Golden Myanmar at 12:23 AM No comments:
Tuesday, February 2, 2010
ခုခေတ် မှာ သူတော်ကောင်း သူယုတ်မာ ဆို တာဘယ်လို ခွဲခြား ရမလဲ
.သူတော်ကောင်းအဓိပ္ပါယ်
သူတော်ကောင်းဆိုတာ သူတော်လာအောင် ကိုယ်ကကောင်းပေးရတာပဲ သူတော်မှ ကိုယ်ကောင်းမယ်ဆိုရင် ဘယ်မှာလာပြီး သူတော်ကောင်းဖြစ်နိုင်ပါ့မလဲ သူတော်တော် မတော်တော် ကိုယ်ကတော်ရမယ်၊ သူကောင်းကောင်း မကောင်းကောင်း ကိုယ်ကကောင်းရမယ်၊ဒါမှ သူတော်ကောင်းအစစ်ဖြစ်နိုင်မယ်။
မြတ်စွာဘုရားသည်ု ဧကနိပါတ်ဝါနရိန္ဒဇာတ်၌ “ရန်သူအောင်မူကြောင်း ၄ ခု” အဖြစ်နှင့် ဟောကြားတော်မူ၏။ ဝါနရိန္ဒဟူသည် မျောက်မင်းဖြစ်၏။ မိကျောင်းတကောင်သည် မျောက်မင်းအား ဖမ်းယူရန် အမျိုးမျိုး ကြိုးစား၏။ ဘယ်နည်းနှင့်မျှ ဖမ်းမမိသဖြင့် နောက်ဆုံးတွင် မိကျောင်းက မျောက်မင်းအား ချီးကျူးပြောကြား၏။
“မျောက်မင်း .. သင်၏ ကိုယ်တွင်း၌ သစ္စာ၊ ပညာ၊ လုံ့လနှင့် စွန့်လွှတ်ခြင်း ဟူသော ကျေးဇူးတရား ၄ ပါးတို့ ရှိကုန်သကဲ့သို့၊ ထို့အတူ အကြင်သူ၏ ကိုယ်တွင်း၌ ထိုတရား ၄ ပါးတို့ ရှိကုန်အံ့။ ထိုသူသည် ရန်သူကို လွန်မြောက်နိုင်၏''။
“အကြင်သူအား မှန်ကန်စွာ ပြောဆိုမှုသစ္စာ၊ ပညာဟူသော ဓမ္မ၊ ဝီရိယဟူသော ဓိတိ၊ စွန့်လွှတ်မှု ဟူသော စာဂ ဤတရား ၄ ပါး ပြည့်စုံပါက ထိုသူ မလွှမ်းမိုးနိုင်သော ရန်သူဟူသည် မရှိ”။
“အကယ်၍ ရန်သူကို မလွှမ်းမိုးနိုင်သေးပါလျှင် ရန်သူ အောင်မှုကြောင်း ၄ ခုနှင့် မပြည့်စုံသေး၍ ဖြစ်မည်။ သစ္စာ၊ ဓမ္မ၊ ဝီရိယနှင့် စာဂတို့ အသီးသီးတည်ရှိနေပါလျှင် လောကတွင် စိုးရိမ်ဖွယ်ရာမရှိ”
ဤတရား ၄ ပါးသည် စောင့်ထိန်းကျင့်သုံးသူ မည်သူအတွက်မဆို မုချ အကျိုးရှိမည်ဖြစ်ပြီး၊ လက်တွေ့ တကယ်ကျင့်သုံးနိုင်ပါက လိုချင်သော ပန်းတိုင်ကို အရောက်လှမ်းနိုင်မည် ဖြစ်သည်။
ဧကနိပတ်ဒေဝဓမ္မဇာတ်၌ ဘီလူးနှင့် မင်းသား အမေးအဖြေ ပြုပုံမှာ -
“ဘီလူးက - မင်းသား … လောက၌ အဘယ်တရား အမြတ်ဆုံးနည်း”
"ယက္ခ - မညှဉ်းဆဲခြင်း တရားသည် အမြတ်ဆုံးဖြစ်၏”
''မင်းသား - အဘယ်သူကို သူတော်ကောင်းခေါ်၍ အဘယ်သူကို သူယုတ်မာ ခေါ်သနည်း”
''ယက္ခ - သတ္တဝါတို့အား သနားသူကို သူတော်ကောင်းခေါ်၍ ရက်စက်သူကို သူယုတ်မာဟု ခေါ်ပါသည်”
ထိုဇာတ်တော်၌ ဘီလူးနှင့် မင်းသား အမေးအဖြေများစွာပါရာ ဤအမေးအဖြေ ၂ နှစ်ခုနှင့်ပင် ကွင်းကွင်းကွက်ကွက် မြင်နိုင်ပေသည်။
မြန်မာလူမျိုးတို့ အစဉ်တစိုက် ကိုးကွယ်လာသော ဗုဒ္ဓ၏ ဇာတ်တော်လာ တရားများသည်ပင် မြန်မာလူမျိုးတို့ သားစဉ်မြေးဆက် အတွက် လေးနက်ပြည့်ဝ မှန်ကန်သော အမြင်၊ လက်တွေ့ ထိရောက်အာနိသင်ကြီးမားသော နည်းနာနိဿယ အကျင့်လမ်းစဉ်ကို ညွှန်ပြနေလေသည်။
ထိုမှတပါး ယက္ခဘီလူးနှင့် မင်းသားတို့၏ အခြားသော အမေးအဖြေများကို နှလုံးသွင်းနိုင်ရန် ကောက်နုတ်ဖော်ပြလိုက်ပါသည်။
“ဘီလူးက - မင်းသား … လူ၏ အကြီးဆုံးရန်သူကား အဘယ်နည်း”
''ယက္ခ - လူ၏ အကြီးဆုံး ရန်သူမှာ အမျက်ဒေါသ ဖြစ်၏”
''မင်းသား - စဉ်းစားချိန်ဆ၍ ပြုသဖြင့် အဘယ်အကျိုး ရမည်နည်း”
''ယက္ခ - အလုံးစုံတို့၌ အောင်မြင်ခြင်း အကျိုးရ၏”
သူယုတ်မာ ကုရန် ဆေးမရှိ-
မြွေသည် ကြမ်းကြုတ်၏၊
သူယုတ်မာသည်လည်း ကြမ်းကြုတ်၏၊
မြွေထက်သူယုတ်မာက ပို၍ကြမ်းကြုတ်၏၊
မြွေကို ဆေးဝါးမန္တရားတို့ဖြင့် ငြိမ်းအေးနိုင်၏၊
သူယုတ်မာကို အဘယ်မည်သော ဆေးဝါးမန္တရားဖြင့်
ငြိမ်းအေးနိုင်အံ့နည်း၊ ငြိမ်းအေးနိုင်သောဆေးမရှိ။
(လောကနီတိ ၆၇)
သူတော်ကောင်းသည်...
ကောင်းသော အမှုကို ပြုလွယ်၏...
သူယုတ်မာသည်...
ကောင်းသော အမှုကို ပြုနိုင်ခဲ၏...
သူယုတ်မာသည်...
မကောင်းသော အမှုကို ပြုလွယ်၏...
အရိယာ သူတော်ကောင်းတို့သည်... မကောင်းသော အမှုကို ...
ပြုဖို့ရန် ခဲယဉ်းလှ၏...
ပရေ စ န ၀ိဇာနန္တိ၊ မယမေတ္တ ယမာမသေ။
ယေ စ တတ္ထ ၀ိဇာနန္တိ၊ တတော သမ္မန္တိ မေဓဂါ။
ဤလောက၌ လူမိုက်တို့သည် ငါတို့ သေကြလိမ့်မည်ဟု မသိကြကုန်၊ ထိုမသိမှုကြောင့် ခိုက်ရန်ငြင်းခုံမှုတို့သည် မပြေငြိမ်းနိုင်ကုန်၊ ဤလောက၌ ပညာရှိသူတို့သည် ငါတို့သေကြလိမ့်မည်ဟု သိကြကုန်၏၊ ထိုသိမှုကြောင့် ခိုက်ရန်ငြင်းခုံမှုတို့သည် ပြေငြိမ်းနိုင်ကုန်၏။
သူတော်ကောင်း အင်္ဂါသုံးပါး
(၁) သူတော်ကောင်းဟာ ကုသိုလ်ဖြစ်ကြောင်း ကောင်းမှုကိုသာ ကြံစည်တယ်၊
(၂) စကားပြောတဲ့အခါမှာလည်း အပြစ်ကင်းတဲ့စကား၊ ကုသိုလ်ဖြစ်ကြောင်း ကောင်းတဲ့စကာားကိုသာပြောဆိုတတ်တယ်၊
(၃) အလုပ်လုပ်တဲ့အခါမှာလည်း ကုသိုလ်ဖြစ်ကြောင်း ကောင်းမှုကိုသာ လုပ်တယ်။
သူယုတ်မာ အင်္ဂါသုံးပါး
(၁) သူယုတ်မာဟာ အကုသိုလ်ဖြစ်ကြောင်း မကောင်းမှုကိုသာ ကြံစည်တယ်၊
(၂) စကားပြောတဲ့အခါမှာလည်း အပြစ်မကင်းတဲ့စကား၊ အကုသိုလ်ဖြစ်ကြောင်း မကောင်းတဲ့စကာားကိုသာပြောဆိုတတ်တယ်၊
(၃) အလုပ်လုပ်တဲ့အခါမှာလည်း အကုသိုလ်ဖြစ်ကြောင်း မကောင်းတဲ့အလုပ်၊ အပြစ်မကင်းတဲ့ အလုပ်ကို လုပ်တယ်။
သူတော်ကောင်းလက္ခဏာလေးပါး
(၁) ပညာရှိသူတော်ကောင်းတွေဟာ သူတစ်ပါးအပြစ်ကို ဘယ်တော့မှ မပြောဘူး၊ တစ်စုံတစ်ယောင်က မေးရင်တောင် သိပ်မပြောဘူး၊ နည်းနည်းပါးပါးပဲ ပြောတယ်။
(၂) မိမိအပြစ်ကို ဘယ်သူကမှ မမေးတာတောင် ပြောသင့်ရင် ပြောတယ်၊ မေးတဲ့လူ ရှိရင်တော့ မိမိအပြစ်ကို ပြည့်ပြည့်စုံစုံ ၀န်ခံပြီးပြောတတ်တယ်။
(၃) သူတစ်ပါးရဲ့ ဂုဏ်ကျေးဇူးကို ထုတ်ဖော်ပြောဖို့ရာဝန်မလေးဘူး၊ ဘယ်သူမှ မမေးလည်း ပြောတယ်။ မေးရင်တော့ပြည့်ပြည့်စုံစုံပြောပြတယ်။
(၄) မိမိရဲ့ ဂုဏ်ကျေးဇူးကို မပြောလိုဘူး၊ လျှို့ ၀ှက်သိုသိပ်တတ်တယ်၊ သူများမေး လာရင်တောင် အနည်းအကျဉ်းသာ ပြောတယ်။
သူယုတ်မာ လက္ခဏာလေးပါး
(၁) သူယုတ်မာတို့မည်သည် သူတစ်ပါးရဲ့ အပြစ်ကို ဘယ်သူကမှ မမေးဘဲလည်း ပြောတယ်၊ မေးရင်တော့ ဒီထက်ပိုပြီး ပုံကြီးချဲ့ ပြီး ပြောတတ်တယ်။
(၂) ကိုယ့်အပြစ်ကိုကျတော့ တတ်နိုင်သလောက် ဖုံးထားတတ်တယ်၊ မေးရင်တောင်မှ အနည်းငယ်လောက်သာ မပြောမဖြစ်လို့ ပြောတယ်။
(၃) သူများရဲ့ ဂုဏ်ကျေးဇူးကို ထုတ်ဖော်ပြောဆိုဖို့ကျတော့ အလွန်ဝန်လေးတယ်၊ မေးသူမရှိရင် မပြောဘူး၊ မေးသူရှိမှ မပြောရင်မကောင်းတတ်လို့ အနည်းအကျဉ်းပဲ ပြောတယ်။
(၄) ကိုယ့်ဂုဏ်ကိုကျတော့ မမေးဘဲနဲ့ပြောဆိုချင်ကြတယ်၊ မေးတဲ့သူရှိရင်တော့ ပိုပိုလိုလို ပြောဆိုတတ်တယ်။
ပညာရှိသူတော်ကောင်းရဲ့ အရည်အချင်းများ
* ရတနာသုံးပါးနဲ့ ကံတရားကို ယုံကြည်တဲ့ (သဒ္ဒါ) တရားနဲ့ပြည့်စုံတယ်။
* ကုသိုလ်ကောင်းမှုတို့ကို မမေ့တဲ့(သတိ) နဲ့ ပြည့်စုံတယ်။
* မကောင်းမှုကိုပြုရမှာ သိပ်ရှက်တယ်(ဟီရိ)၊ မကောင်းမှုကို ပြုရမှာကိုလည်း သိပ်ကြောက်တယ်(သြတ္တပ္ပ)။
* အပြစ်ကင်းတဲ့ အကြားအမြင်(သုတ) နှင့်လည်း ပြည့်စုံတယ်။
* ကုသိုလ်ကောင်းမှုအတွက် အားထုတ်တဲ့ (၀ီရိယ) လည်းရှိတယ်။
* ရုပ်နာမ် ဓမ္မတို့ရဲ့ ဖြစ်ပျက်ကို သိမြင်တဲ့ (ပညာ) လည်းရှိတယ်။
သူတော်ကောင်းအင်္ဂါ ၇ ပါးကို ဘုန်ကြီးတစ်ပါးဟောတာ နာကြားဘူးပါတယ်။ ၁၊ သဒ္ဒါ ၂၊ သီလ ၃၊ သုတ ၄၊ ဇာဂ ၅၊ ပညာ ၆၊ ဟီရိ ၇၊ သြတ္တပ္ပ တဲ့ ။
အခါတစ်ပါး၌ မြတ်စွာဘုရားသည် သာဝတ္ထိပြည် အနာထပိဏ်သူဌေး၏ အရံဖြစ် သော ဇေတဝန်ကျောင်း၌ သီတင်းသုံးနေတော်မူ၏၊ ထိုအခါ မြတ်စွာဘုရားသည် နံနက်အချိန်၌ သင်္ကန်းကို ပြင်ဝတ်၍ သပိတ် သင်္ကန်းကို ယူဆောင်လျက် သာဝတ္ထိပြည်သို့ ဆွမ်းခံဝင်တော်မူ၏၊ ထိုအခါ အဂ္ဂိကဘာရဒွါဇပုဏ္ဏား၏ နေအိမ်၌ ပူဇော်ထားသော မီးသည် တောက်ပနေ၏၊ မီးပူဇော်ရန် နို့ဃနာ ထောပတ် စသည်ကို စီရင်ထား၏၊
ထိုအခါ မြတ်စွာဘုရားသည် သာဝတ္ထိပြည်၌ အိမ်စဉ်အတိုင်း ဆွမ်းခံလှည့်လည် လတ်သော် အဂ္ဂိကဘာရဒွါဇပုဏ္ဏား၏ နေအိမ်သို့ ချဉ်းကပ်တော်မူ၏။ အဂ္ဂိက ဘာရဒွါဇပုဏ္ဏားသည် မြတ်စွာဘုရား ကြွလာသည်ကို အဝေးကပင် မြင်၍ မြတ်စွာဘုရားကို ''ဦးပြည်းယုတ် ထို၌သာလျှင် ရပ်လော့၊ ရဟန်းယုတ် ထို၌သာလျှင် ရပ်လော့၊ သူယုတ်မာ ထို၌သာလျှင် ရပ်လော့'' ဟု ဆို၏။
ဤသို့ ဆိုလတ်သော် မြတ်စွာဘုရားသည် ''အဂ္ဂိကဘာရဒွါဇပုဏ္ဏား သင်သည် သူယုတ်အဖြစ်ကို လည်းကောင်း၊ သူယုတ်အဖြစ်ကို ပြုတတ်သော တရားတို့ကို လည်းကောင်း သိ၏လော'' ဟု မိန့်တော်မူ၏။ အသျှင်ဂေါတမ အကျွန်ုပ် သည် သူယုတ်အဖြစ်ကို လည်းကောင်း၊ သူယုတ်အဖြစ်ကို ပြုတတ်သော တရားတို့ကို လည်းကောင်း၊ မသိပါ၊ အကျွန်ုပ် တောင်းပန်ပါ၏၊ အသျှင်ဂေါတမသည် သူယုတ်အဖြစ်ကို လည်းကောင်း၊ သူယုတ်အဖြစ်ကို ပြုတတ်သော တရားတို့ကို လည်းကောင်း အကျွန်ုပ် သိနိုင်လောက်သော အခြင်းအရာအားဖြင့် အကျွန်ုပ်အား တရား ဟောတော်မူပါလော့ဟု လျှောက်၏။
ပုဏ္ဏား ထိုသို့ ဖြစ်လျှင်နာလော့၊ ကောင်းစွာ နှလုံးသွင်းလော့၊ ဟောပေအံ့ဟု (မိန့်တော်မူ၏)။ ''အသျှင် ဂေါတမ ကောင်းပါပြီ'' ဟု အဂ္ဂိကဘာရဒွါဇပုဏ္ဏားသည် မြတ်စွာဘုရားအား ဝန်ခံ၏၊ 115
မြတ်စွာဘုရားသည် ဤတရားကို ဟောတော်မူ၏-
''အကြင်သူသည် အမျက်ထွက်လေ့ရှိ၏၊ ရန်ငြိုးဖွဲ့တတ်၏၊ ယုတ်မာသည်ဖြစ်၍ သူ့ကျေးဇူးကို ချေဖျက်တတ်၏၊ အယူပျက်စီးသူ ဖြစ်၏၊ လှည့်ပတ်တတ်၏၊ ထိုသူကို သူယုတ်မာဟူ၍ သိရာ၏။ 116-1
ဤလောက၌ အကြင်သူသည် တစ်ကြိမ် ဖွားဖြစ်သော လူစသော သတ္တဝါကို လည်းကောင်း၊ နှစ်ကြိမ် ဖွားဖြစ်သော၁ ငှက်စသော သတ္တဝါကို လည်းကောင်း ညှဉ်းဆဲသတ်ဖြတ်၏၊ အကြင်သူအား သတ္တဝါ၌ သနားကြင်နာမှု မရှိ၊ ထိုသူကို သူယုတ်မာဟူ၍ သိရာ၏။ 117-2
အကြင်သူသည် ရွာတို့ကို ဖြစ်စေ နိဂုံးတို့ကို ဖြစ်စေ ဖျက်ဆီးတတ်၏၊ ပိတ်ပင်တတ်၏၊ ရွာနိဂုံးတို့ကို ဖျက်ဆီး တတ်သူ ဟူ၍ (လောက၌) ထင်ရှား၏၊ ထိုသူကို သူယုတ်မာဟူ၍ သိရာ၏။ 118-3
အကြင်သူသည် ရွာ၌သော် လည်းကောင်း၊ တော၌သော် လည်းကောင်း သူတစ်ပါးတို့ မြတ်နိုးအပ်သော ပိုင်ရှင်မပေးသော ဝတ္ထုကို ခိုးယူလိုသော စိတ်ဖြင့် ဆောင်ယူ၏၊ ထိုသူကို သူယုတ်မာ ဟူ၍ သိရာ၏။ 119-4
အကြင်သူသည် သူ့ကြွေးမြီကို အမှန်ပင် ချေးယူပြီးလျှင် မြီရှင်တို့က တောင်းအပ်သည်ရှိသော် ငါ့ထံ၌ မရှိဟု ပြောဆိုလျက် ထွက်ပြေး၏၊ ထိုသူကို သူယုတ်မာ ဟူ၍ သိရာ၏။ 120-5
အကြင်သူသည် အနည်းငယ်မျှလောက်သာ ဖြစ်သော ဥစ္စာကို အလိုရှိသဖြင့် လမ်းခရီး၌ သွားလာနေသော လူကို သတ်လျက် အနည်းငယ်မျှသော ဘဏ္ဍာကို ယူ၏၊ ထိုသူကို သူယုတ်မာ ဟူ၍ သိရာ၏။ 121-6
အကြင်သူသည် မိမိကို သက်သေထား၍ မေးအပ်သည်ရှိသော် မိမိဟူသော အကြောင်းကြောင့်သော် လည်းကောင်း၊ သူတစ်ပါးဟူသော အကြောင်းကြောင့် သော် လည်းကောင်း၊ မိမိ၏ဖြစ်စေ သူတစ်ပါး၏ဖြစ်စေ ဥစ္စာဟူသော အကြောင်း ကြောင့်သော် လည်းကောင်း မုသားဆို၏၊ ထိုသူကို သူယုတ်မာ ဟူ၍ သိရာ၏။ 122-7
အကြင်သူသည် ဆွေမျိုးတို့၏ မယားတို့၌သော် လည်းကောင်း၊ မိတ်ဆွေ ခင်ပွန်းတို့၏ မယားတို့၌သော် လည်းကောင်း အနိုင်အထက်အားဖြင့်ဖြစ်စေ၊ နှစ်ဦး သဘောတူ ချစ်သဖြင့်ဖြစ်စေ လွန်ကျူးပြစ်မှား၏၊ ထိုသူကို သူယုတ်မာ ဟူ၍ သိရာ၏။ 123-8
အကြင်သူသည် အိုမင်း၍ ပစ္ဆိမအရွယ်သို့ ရောက်ပြီးသော အမိကို လည်းကောင်း၊ အဖကို လည်းကောင်း ကျွေးမွေးပြုစု နိုင်စွမ်းသူ ဖြစ်လျက် မကျွေးမွေး မပြုစုပေ၊ ထိုသူကို သူယုတ်မာဟူ၍ သိရာ၏။ 124-9
အကြင်သူသည် အမိကိုသော် လည်းကောင်း၊ အဖကိုသော် လည်းကောင်း၊ အစ်ကိုနှင့်ညီကိုသော် လည်းကောင်း၊ အစ်မနှမကိုသော် လည်းကောင်း၊ ယောက္ခမ မိန်းမသူ ယောက္ခမ ယောက်ျားသူကိုသော် လည်းကောင်း ရိုက်နှက် ပုတ်ခတ်၏၊ ကြမ်းတမ်းသော စကားဖြင့် ညှဉ်းဆဲ၏၊ ထိုသူကို သူယုတ်မာ ဟူ၍ သိရာ၏။ 125-10
အကြင်သူသည် အကျိုးစီးပွါးကို မေးမြန်းအပ်သည် ဖြစ်လျက် အကျိုး စီးပွါးမဲ့ကို ပြောကြား သွန်သင်၏၊ မေးမြန်းသူ မသိနိုင်လောက်အောင် လျှို့ဝှက်သော စကားဖြင့် ပြောဆို ညွှန်ကြား၏၊ ထိုသူကို သူယုတ်မာ ဟူ၍ သိရာ၏။ 126-11
အကြင်သူသည် ယုတ်မာသော အမှုကို ပြုပြီးလျှင် ငါ့ကို သူတစ်ပါး မသိပါစေလင့်ဟု အလိုရှိ၏၊ အကြင်သူ သည် မိမိပြုသော မကောင်းမှုကို ဖုံးလွှမ်း၏၊ ထိုသူနှစ်ဦးကို သူယုတ်မာ ဟူ၍ သိရာ၏။ 127-12
အကြင်သူသည် သူတစ်ပါးအိမ်သို့ သွားပြီးလျှင် မွန်မြတ်သော ဘောဇဉ်ကို စားပြီး၍လည်း မိမိအိမ်သို့ လာသော ထိုအဆွေခင်ပွန်းကို အတုံ့အပြန် မကျွေးမွေး၊ ထိုသူကို သူယုတ်မာ ဟူ၍ သိရာ၏။ 128-13
အကြင်သူသည် ဗြာဟ္မဏကို လည်းကောင်း၊ သမဏကို လည်းကောင်း၊ ထိုမှတစ်ပါးသော ဖုန်းတောင်း ယာစကာကို လည်းကောင်း ပစ္စည်းလေးပါးဖြင့် ဖိတ်ကြားပြီးဖြစ်လျက် မုသား ပြောဆိုခြင်းဖြင့် လှည့်ပတ်၏၊ ထိုသူကို သူယုတ်မာ ဟူ၍ သိရာ၏။ 129-14
အကြင်သူသည် ထမင်းစားချိန် ရောက်လတ်သော် ဗြာဟ္မဏကို လည်းကောင်း၊ သမဏကို လည်းကောင်း စကားဖြင့် ခြုတ်ခြယ်၏၊ ပေးကားမပေး၊ ထိုသူကို သူယုတ်မာဟူ၍ သိရာ၏။ 130-15
ဤလောက၌ အကြင်သူသည် မောဟဖြင့် မြှေးရစ်သည်ဖြစ်၍ တစ်စုံတစ်ခုသော ဝတ္ထုကို ရှာမှီးလာသည် ရှိသော် မသူတော်တို့ စကားကို ပြောဆို၏၊ ထိုသူကို သူယုတ်မာဟူ၍ သိရာ၏။ 131-16
အကြင်သူသည် မိမိကိုယ်ကို ချီးမြှောက်ပလွှား၏၊ သူတစ်ပါးတို့ကို မူကား ရှုတ်ချ၏၊ မိမိကိုယ်ကို ပလွှားမှု သူတစ်ပါးတို့ကို ရှုတ်ချမဟှုသော မိမိမာနကြောင့် ဆုတ်ယုတ်၏၊ ထိုသူကို သူယုတ်မာ ဟူ၍ သိရာ၏။ 132-17
အကြင်သူသည် ခြုတ်ခြယ်တတ်၏၊ သူတစ်ပါး ပေးလှူသည်ကို မူလည်း ဝန်တိုမှုရှိ၏၊ ယုတ်မာသော အလိုရှိ၏၊ ဝန်တို စေးနဲ၏၊ စဉ်းလဲ ကောက်ကျစ်၏၊ အရှက် မရှိ၊ အကြောက် မရှိ၊ ထိုသူကို သူယုတ်မာ ဟူ၍ သိရာ၏။ 133-18
အကြင်သူသည် မြတ်စွာဘုရားကို သဗ္ဗညုမဟုတ် စသည်ဖြင့် ရေရွတ် စွပ်စွဲ၏၊ ထိုမှတစ်ပါး ထိုဘုရား၏ တပည့်ရဟန်းကိုသော် လည်းကောင်း၊ ပရိဗိုဇ်ကိုသော် လည်းကောင်း၊ လူကိုသော် လည်းကောင်း ရေရွတ်စွပ်စွဲ၏၊ ထိုသူကို သူယုတ်မာဟူ၍ သိရာ၏။ 134-19
အကြင်သူသည် ရဟန္တာ မဟုတ်ဘဲလျက် ရဟန္တာဟု ဝန်ခံ၏၊ ဤသူသည်သာလျှင် ဗြဟ္မာနှင့် တကွသော လောက၌ အယုတ်မာဆုံးဖြစ်သော ခိုးသူကြီးပေတည်း၊ ပုဏ္ဏား ငါဘုရားသည် ရှေး၌ အကျဉ်းအားဖြင့် ဆိုခဲ့သော သူယုတ် တို့ကို အကျယ်အားဖြင့် ပြအပ်ကုန်ပြီ။ 135-20
အမျိုးဇာတ်ကြောင့် သူယုတ်မာ မဖြစ်နိုင်၊ အမျိုးဇာတ်ကြောင့် ဗြာဟ္မဏ မဖြစ်နိုင်၊ မိမိပြုသော အမှုကြောင့်သာလျှင် သူယုတ်မာ ဖြစ်ရ၏၊ မိမိပြုသော အမှုကြောင့် သာလျှင် ဗြာဟ္မဏ ဖြစ်ရ၏။ 136-21
ပုဏ္ဏား ထိုစကား၏ အဓိပ္ပာယ်ကို ဤညွှန်းပြမည့် စကားဖြင့်လည်း သိကုန်လော့၊
ဤညွှန်းပြချက် စကားကား အဘယ်နည်း၊ ခွေးသေတို့ကို ချက်၍ စားတတ်သော ဒွန်းစဏ္ဍား၏သားသည် မာတင်္ဂ ဟူ၍ ထင်ရှားကျော်စော၏။ 137-22
ထိုမာတင်္ဂသည် အလွန့်အလွန် ရနိုင်ခဲသော မြတ်သော ကျော်စောခြင်းသို့ ရောက်၏၊ ထိုမာတင်္ဂအား လုပ်ကျွေးခစားရန် မင်းမျိုးတို့သည် လည်းကောင်း၊ ပုဏ္ဏားမျိုးတို့သည် လည်းကောင်း၊ များစွာသော ကုန်သည်နှင့် သူဆင်းရဲတို့သည် လည်းကောင်း ခစားရာ အရပ်သို့ လာရောက်ကြကုန်၏။ 138-23
ထိုမာတင်္ဂသည် ကိလေသာ ကင်း၍ မြတ်သော ခရီးဖြစ်သော ဗြာဟ္မာ့ပြည်သို့ ရောက် ကြောင်း သမာပတ် ရှစ်ပါး နတ်ယာဉ်ကို တက်စီး၍ ကာမ၌ တပ်စွန်းမှု 'ကာမရာဂ' ကို ကင်းစင်စေလျက် ဗြဟ္မာ့ပြည်သို့ ကပ်ရောက်ရသူ ဖြစ် ခဲ့၏၊ ထိုမာတင်္ဂကို ဗြဟ္မာ့ပြည်၌ ဖြစ်ခြင်းမှ အမျိုးဇာတ်က မတားမြစ်နိုင်။ 139-24
ဗေဒင်ကို သရဇ္ဈယ်တတ်သည့် အမျိုး၌ ဖြစ်ကုန်သော ပုဏ္ဏားတို့သည် ဗေဒင်ဟူသော အဆွေခင်ပွန်း ရှိကုန်၏၊ ထိုပုဏ္ဏားတို့သည်လည်း ယုတ်မာသော အမှုတို့၌ မပြတ် ထင်ကုန်မူ ယခုဘဝ၌ပင်လျှင် ကဲ့ရဲ့ဖွယ် ဖြစ်ကုန်၏၊ တမလွန်ဘဝ၌လည်း ဒုဂ္ဂတိဘဝသို့ လားရောက်ရကုန်၏၊ ထိုပုဏ္ဏားတို့ကို ဒုဂ္ဂတိဘဝသို့ လားရောက်ရခြင်းမှ လည်း ကောင်း၊ ကဲ့ရဲ့ ခံရခြင်းမှ လည်းကောင်း အမျိုးဇာတ်က မတားမြစ်နိုင်။ 140,141-25,26
အမျိုးဇာတ်ကြောင့် သူယုတ်မာ မဖြစ်နိုင်၊ အမျိုးဇာတ်ကြောင့် ဗြာဟ္မဏ မဖြစ်နိုင်၊ မိမိပြုသော အမှုကြောင့် သာလျှင် သူယုတ်မာ ဖြစ်ရ၏၊ မိမိပြုသော အမှုကြောင့် သာလျှင် ဗြာဟ္မဏ ဖြစ်ရ၏။ 142-27
ဤသို့ ဆိုသော် အဂ္ဂိကဘာရဒွါဇပုဏ္ဏားသည် မြတ်စွာဘုရားကို
အသျှင်ဂေါတမ တရားတော်သည် အလွန်နှစ်သက်ဖွယ် ရှိပါပေစွ
အသျှင်ဂေါတမသည် ယနေ့ကို အစပြု၍ အကျွန်ုပ်ကို
အသက်ထက်ဆုံး ကိုးကွယ်ခြင်းသို့ ရောက်သော
ဥပါသကာဟူ၍ မှတ်တော်မူပါလော့ ဟု လျှောက်၏။
၇ - ဝသလသုတ်၊ ဥရဂဝဂ်၊ သုတ္တနိပါတ်ပါဠိတော်၊ ခုဒ္ဒကနိကာယ်။
ဗုဒ္ဓဓမ္မ ဦးလောကနာထ at 7/11/2009 03:54:00 PM
ခုဒ္ဒကနိကာယ်
SIMPLE EXPLANATION
(၁) အမျက်ကြီးသူ၊ ရန်ငြိုးဖွဲ့သူ၊ သူတပါးဂုဏ်ကျေးဇူးကို ချေဖျက်သူ၊ မိစ္ဆာဒိဌိအယူသို့ ကူးပြောင်းသူနှင့် မိမိ အပြစ်ဖုံးလွှမ်း၍ လှည့်စားတတ်သူတို့သည် သူယုတ်မာဖြစ်၏။
(၂) သတ္တ၀ါတို့အား သနားကြင်နာမှု မရှိဘဲ သတ်ဖြတ်သူသည် သူယုတ်မာဖြစ်၏။
(၃) မြို့ရွာတို့ကို တိုက်ခိုက် ဖျက်ဆီးသူသည် သူယုတ်မာဖြစ်၏။
(၄) သူတပါးအကြွေးကို ပြန်မပေးသူသည် သူယုတ်မာဖြစ်၏။
(၅) သူတပါးပစ္စည်း ခိုးသူသည် သူယုတ်မာဖြစ်၏။
(၆) လူသတ်၍ ပစ္စည်းယူသူသည် သူယုတ်မာဖြစ်၏။
(၇) မတရားသက်သေ ထွက်ဆိုသူသည် သူယုတ်မာဖြစ်၏။
(၈) သူတပါးသားမယားကို ပြစ်မှားလွန်ကျူးသူသည် သူယုတ်မာဖြစ်၏။
(၉) အမိအဘကို မကျွေးမွေး မပြုစုသူသည် သူယုတ်မာဖြစ်၏။
(၁၀) မိဘ ညီအစ်ကို မောင်နှမ ယောက္ခမတို့ကို ကိုယ်နှုတ်တို့ဖြင့် နှိပ်စက်ညဉ်းဆဲနေသူသည် သူယုတ်မာဖြစ်၏။
(၁၁) သူတပါးက အကျိုးစီးပွား ရှိရာရှိကြောင်းကို မေးပါလျက် အကျိုးမဲ့ကို ပြောသူနှင့် အကျိုးစီးပွားရှိကြောင်း နည်းလမ်းကို ပေးပါသော်လည်း မေးသူမသိနိုင်အောင် ပြောသူသည် သူယုတ်မာ ဖြစ်၏။
(၁၂) မိမိပြုလုပ်ထားသော မကောင်းသော အမှုများကို တပါးသူ မသိအောင် ဖုံးကွယ်ထားသူသည် သူယုတ်မာဖြစ်၏။
(၁၃) သူတပါးအိမ်သို့ သွားသောအခါ ဧည့်ဝတ်ပြုစုသည်ကို စားသောက်ပြီး မိမိအိမ်သို့ လာသည့်အခါမှု ဧည့်ဝတ် မပြုစုသူသည် သူယုတ်မာဖြစ်၏။
(၁၄) ဖိတ်ကြားဝန်ခံထားသူ အလှူခံပုဂ္ဂိုလ်များနှင့် သူတောင်းစားတို့ကို မလှူဒါန်း မပေးကမ်းဘဲ လှည့်ပတ်နေသူသည် သူယုတ်မာဖြစ်၏။
(၁၅) ဆွမ်းခံလာသောရဟန်းကို ဆွမ်းမလောင်းဘဲ ကြမ်းတမ်းစွာ ပြောဆိုသူသည် သူယုတ်မာဖြစ်၏။
(၁၆) သူတပါး၏ပစ္စည်းကို ရယူလိုသဖြင့် မဟုတ်မမှန် လှည့်ပတ် ပြောဆိုသူသည် သူယုတ်မာဖြစ်၏။
(၁၇) သူတပါးကို ရန်ရှာသူ၊ မိမိကိုယ်တိုင် မလှူဒါန်း မပေးကမ်းရုံမျှမက သူတပါးတို့ လှူဒါန်းပေးကမ်းသည်ကိုပင် နှမြောတွန့်တိုသူ၊ မိမိမှာ မရှိသော ဂုဏ်သိက္ခာဖြင့် ချီးမွမ်းခံလိုသူ၊ နှမြောဝန်တိုသူ၊ မိမိမှာ မရှိသောဂုဏ်ကို ရှိလေဟန်ဆောင်သူနှင့် မကောင်းမှုကို ပြုရန် မရှက်မကြောက်သူများကို ရူတ်ချပြောဆိုသူသည် သူယုတ်မာ ဖြစ်၏။
(၁၈)မိမိကိုယ်ကို ဂုဏ်တင်မြောက်စားပြီး သူတပါးကို နှိမ့်ချပြောဆိုသူသည် သူယုတ်မာဖြစ်၏။
(၁၉) ဘုရား၊ တရား၊ သံဃာ ရတနာသုံးပါးနှင့် ရတနာသုံးပါးနှင့် ရတနာသုံးပါး ဆည်းကပ်ကိုးကွယ်သူ များကို ရူတ်ချပြောဆိုသည်သည် သူယုတ်မာဖြစ်၏။
(၂၀)ရဟန္တာမဟုတ်ပါဘဲလျက် ရဟန္တာဟု ၀န်ခံသူသည် လောက၌ အယုတ်မာဆုံးဖြစ်၏။
သူတော်ကောင်းဂုဏ်ရည်
ပဒုမ္မာကြာရိုးသည် ထက်ပိုင်းပြတ်သော်လည်း အဆက်မပြတ် ။
သူတော်ကောင်းသည် (အနေဝေး၍ ) အဆက်ပြတ်သော်လည်း မေတ္တာမပြတ်။
သူတော်ကောင်းနှင့် ပေါင်းသင်းမှ ပစ္စုပ္ပန် သံသရာ မြင့်မြတ်သည်။
သူတော်ကောင်းခြေမှုန့် ကိုယ်၌ကပ်လျှင် အပါယ်မကျ။
သမုဒ္ဒရာရေ မီးကြောင့်မကျွမ်း ၊
မြင့်မိုရ်တောင် လေကြောင့်မတုန်လှုပ်၊
ကျောက်ခဲ ရေကြောင့် မကျေ ၊
သူတော်ကောင်း မသူတော်ကြောင့် မတုန်လှုပ် ၊
သစ်ပင်ကြီးသည် ခုတ်လှဲသူကို မလဲမချင်း အရိပ်ဖြင့် အေးမြစေ၏ ၊
နံ့သာတုံးသည် မီးရှို့  သူကို မကျွမ်းမချင်း အနံ့ဖြင့် မွှေးမြစေ၏ ၊
သူတော်ကောင်းသည် ညှင်းဆဲသူကိုသော်လည်း မသေမချင်း အကျိုးဆောင်၏ ။
ပထမရွှေကျင်ဆရာတော်ဘုရားကြီး၏
သိဿကောဝါဒကျမ်းစာ
သူတော်ကောင်းတို့ နှလုံးသား
ပိန္နဲသီးမှည့်တို့သည် ပြင်ပ၌ ဆူးများစွာ ရှိသော်လည်း အတွင်းအရသာကား ချိုမြိန်လှပေ၏ ၊
သူတော်ကောင်းတို့၏ စိတ်နှလုံးသည်လည်း ထို့အတူပင်ဖြစ်၏ ။
စန္ဒကူးပင်သည် သွေ့ခြောက်သွားသည့်တိုင် မွှေးရနံ့ကို မစွန့် ။
ဆင်ပြောင်သည် စစ်မြေပြင်သို့ ရောက်သော်လည်း ခန့်ထည်တင့်တယ်ခြင်းကို မစွန့်။
ကြံသည် ကြိတ်စက်သို့ရောက်သော်လည်း ချိုသော အရသာကို မစွန့် ။
ပညာရှိ သူတော်ကောင်းသည် ဘေးဒုက္ခဆင်းရဲသို့ ကျရောက်ငြားသော်လည်း သူတော်ကောင်းတရားကို မစွန့်။
Tags: သူယုတ်မာ, သူတော်ကောင်း
Posted by Golden Myanmar at 11:29 PM No comments:
Monday, February 1, 2010
( ဆံပင် ဘုရားလှူ )
( မေး ) ( ဆံပင် ဘုရားလှူ )
အရှင်ဘုရား၊ တပည့်တော်မသည် ဆံပင်ရှည်များကို ဘုရားမှာလှူမည်ဟု ဆုံးဖြတ်ပြီး အရှည်ထားပါသည်။ ယခု ဆံပင်ရှည်၍ ဖြတ်ပြီးလှူမည်လုပ်ရာ အချို့က ဆွပင်အတိုင်း မလှူကောင်း ရောင်၍၊ သို့မဟုတ်-ဘုန်းကြီးသုံး ယပ်လုပ်၍ လှူရသည်ဟု ပြောပါသည်။ မည်သို့လှူသင့်သည်ကို ဖြေကြားပေးပါရန် လျှောက်ထားပါသည်ဘုရား။
( အေးငြိမ်းမိုး-ပန်းတောင်းမြို့ )
( ဖြေ ) ဆံပင်မှာ မိမိခန္ဓာကိုယ်မှ ပေါက်ရောက်သော အရာဝတ္ထုဖြစ်ကာ အမွေး-ခြေသည်း-လက်သည်း-သွား-အရေပြား-တို့နှင့်အတူ တစပဥစကအ၀င် ဇေဂုစ္ဆ-သဘောတရားဖြစ်၍ သူတော်ကောင်းတို့ စက်ဆုပ်အပ်သော အရာဝတ္ထုပင်ဖြစ်ပါသည်။ အမျိုးသမီးတို့အဖို့ အမွန်အမြတ်ဖြစ်သော်လည်း ရတနာသုံးပါး၌ ဆံပင်အတိုင်း ဆွဲချိန်လှူဒါန်း၍လည်း တင့်တယ်မှုမရှိပါ။ လူ့ဆံပင်ကို ယပ်စသည်လုပ်၍ လှူဒါန်းရိုးလည်း မရှိပါ။ မြတ်စွာဘုရားလက်ထက်က ဆံပင်ကောင်းသော အမျိုးသမီးတဦး ဆံပင်ကိုဖြတ်၍ ရောင်ချရရှိသည့်ငွေဖြင့် အရှင်ကစ္စာယန-စသော ရဟန္တာရှစ်ပါးအား ဆွမ်းချက်လှူဒါန်း၍ ဒိဋ္ဌဓမ္မအကျိုးပေးသဖြင့် မိဖုရားဖြစ်သွားသော ၀တ္ထုတခုကို ထောက်၍ ဆံပင်ကို ရောင်းချလျက် အခြားအကျိုးဖြစ်မည့် အလှူတခုခု လှူဒါန်းခြင်းသာ အကောင်းဆုံးဖြစ်ကြောင်း ဖြေကြားလိုပါသည်။
DHAMMA RANSI W/S
Posted by Golden Myanmar at 8:03 PM No comments:
( ခန္တီ-သည်းခံခြင်း )( ရေစက်ချ အမျှဝေ )
( မေး ) ( ခန္တီ-သည်းခံခြင်း )
အရှင်ဘုရား၊ ခန္တီပါရမီ (သည်းခံခြင်း) ၏ ဆိုလိုရင်းတွင် သည်းခံခြင်းသည် မြတ်၏-ဟုဆိုရာ သည်းခံခြင်းဖြင့် မည်ကဲ့သို့ မြတ်သည်ကို ဖြေကြားတော်မူပါဘုရား။
( မောင်ကျော်ဆန်း-ထားဝယ် )
ခန္တျာ ဘိယျော န ၀ိဇ္ဇတိ-ခန္တီပါရမီထက် လွန်ကဲသော ပါရမီ မရှိ။
ခန္တီ ပရမံ တပေါ တိတိက္ခာ-သည်းခံခြင်းသည် မြတ်သောအကျင့်တည်း-ဟူသော ဆိုရိုးစကားများ အရ ပါရမီဆယ်ပါးတွင် ခန္တီပါရမီမှာ အခက်ခဲဆုံးနှင့် အဖြစ်နိုင်ခဲဆုံးသော တရားဖြစ်သည်။
ဒါနစသော ပါရမီဆယ်ပါးလုံးတွင် ခန္တီပါရမီ ပါရသည်။ တနည်းအားဖြင့် ခန္တီပါရမီ သည်းခံနိုင်မှ ကျန်ပါရမီအားလုံးကို ဖြည့်ကျင့်နိုင်သည်။ ဒါန သီလစသော ပါရမီတို့တွင် ပါရမီမြောက်အောင် စိတ်ကို နှိပ်ကွပ်၊ ထိန်းသိမ်းနိုင်မှုမှာ ခန္တီဖြစ်သည်။ ကုသိုလ်အားလုံး၏ အခြေခံတရားမှာလည်း သည်းခံနိုင်မှုသာ ဖြစ်သည်။ ခန္တီပါရမီရှင်သည် မေတ္တာတရား အားကြီးသူသာ ဖြစ်သဖြင့် မေတ္တာရှင်လည်း ဖြစ်ပေရာ အမျက်ဒေါသ၊ အပြစ်ဟူသမျှကို ချေဖျက်နိုင်၍ အလွန်တရာ မြင့်မြတ်လှပေသည်။ ထို့ကြောင့် အောင်နိုင်ခက်ခဲ၊ စစ်မြေထဲဝယ်၊ အောင်ပွဲရသည်၊ သူဟုမည်ရှင့်-စသည်ဖြင့် ခန္တီပါရမီရှင်သည် စစ်ပွဲတကာတွင် အောင်မြင်နေကျ စစ်သူကြီး သဖွယ်ဖြစ်ကြောင်း ဆိုပေသည်။
( မေး ) ( ရေစက်ချ အမျှဝေ )
အရှင်ဘုရား၊ ရေတွင်း၊ ရေကန်၊ ဘုရား၊ ကျောင်း၊ သိမ်၊ ဇရပ်များ ဆောက်လုပ်လှူဒါန်းသည်မှအစ ဆွမ်းကျွေး၊ ပရိတ်နာ၊ ရှင်ပြု၊ သီလခံယူ၊ တရားနာ စသည်၌ နောက်ပိတ်ဆုံး ရေစက်ချ၊ အမျှဝေ၊ သာဓုခေါ် ပြုလုပ်ကြသည်များကို တွေ့ရပါသည်။ အကယ်၍များ အထက်ဖော်ပြပါ အလှူဒါနကောင်းမှုများ ပြုလုပ်ပြီး ရေစက်ချ၊ အမျှဝေ၊ သာဓုခေါ် မပြုခဲ့ပါလျှင် ၄င်းပြုလုပ်ခဲ့သော အလှူဒါနကောင်းမှုအတွက် ကောင်းကျိုးချမ်းသာ၊ ကုသိုလ်များ မရနိုင်ဘူးလားဘုရား၊ အလှူဒါန အထမမြောက်ခြင်းရော ဖြစ်နိုင်ပါသလားဘုရား၊ ဘာပစ္စည်းလှူလှူ ရေစက်ချ၊ အမျှဝေ၊ သာဓုခေါ်ပြီးမှ ကုသိုလ်အကျိုး ခံစားရပါသလား ဘုရား၊ ဖြေကြားပေးတော်မူပါ အရှင်ဘုရား။
( ဦးဝမ်း-၃-ရပ်ကွက်၊ ဥဿာမြို့သစ်၊ ပဲခူး )
DHAMMARANSI website
ရေစက်ချခြင်းဟူသည်မှာ- အလှူတခု လှူဒါန်းရာ၌
၁။ လှူဒါန်းခြင်း
၂။ ဆုတောင်းခြင်းနှင့်
၃။ အမျှဝေခြင်း ဟူ၍ အပိုင်း ၃-ပိုင်းရှိရာ ဤပစ္စည်း ဤ၀တ္ထုများကို လှူဒါန်းပါ၏။
ဤသို့လှူဒါန်းရသောကြောင့် နိဗ္ဗာန်မျက်မှောက်ပြုရပါလို၏။ ဤကောင်းမှု၏ အဖို့ဘာဂကို သတ္တ၀ါတို့ ရရှိကြပါစေ-ဟု စိတ်စေတနာ လေးလေးနက်နက်ဖြင့် အမျှဝေရခြင်းမှာ ဘုရားအလောင်း သူတော်ကောင်းတို့ ပြုရိုးအစဉ်ပင် ဖြစ်ပါသည်။
ဝေဿန္တရာမင်းကြီးသည် ဒါနပြုတိုင်း ရေစက်ချ၊ အမျှဝေလေ့ရှိပါသည်။ ထိုရေစက်ချ အမျှဝေမှုသည်ပင် မာရ်နတ် စစ်တိုက်လာရာ၌ ဤဗောဓိပင်နှင့် ရွှေပလ္လင်ကို ရရေး (သဗ္ဗညုတဉာဏ်ကိုရရေး) အတွက် ဝေဿန္တရာဘ၀တွင် လှူဒါန်း၍ ရေစက်ချခဲ့သည်ကို ဤမဟာပထ၀ီမြေကြီး အသိသက်သေဖြစ်သည်ဟု သက်သေပြုသဖြင့် ပထ၀ီမြေကြီးက သက်သေခံခဲ့ပါသည်။ အလှူရှင်မှာ အခြား အကုသိုလ်အကျိုးပေး၍ ငရဲသို့ ရောက်သွားသည့်တိုင်အောင် ယမမင်းက အမျှပေးဝေ ဖူးသည်မဟုတ်လော-ဟု သတိပေး၍ ကုသိုလ်ကို သတိရကာ ငရဲမှ လွတ်နိုင်ပါသည်။ ထို့ပြင်လည်း ပုညကိရိယ ၀တ္ထု (ကုသိုလ်ကောင်းမှု) ၁၀-ပါးတွင် အမျှဝေခြင်း (ပတ္တိဒါန) သည်လည်း ဒါနစသော ကုသိုလ်တို့ကဲ့သို့ ကုသိုလ် တမျိုးဖြစ်ရာ ရေစက်ချ၊ အမျှဝေသဖြင့် ကုသိုလ်တမျိုး တိုးနိုင်ပါသေးသည်။ အလှူလှူရာ၌ ဆုတောင်းခြင်းမပြုဘဲ လှူခြင်းမှာ ပေးကမ်းခြင်းသက်သက်သာဖြစ်၍ နိဗ္ဗာန်ကို ဆုတောင်းမှ ဒါနပါရမီ ဖြစ်နိုင်ပါသည်။ ထို့ကြောင့် ပါရမီဒါန ပြုလုပ်ကြသူတိုင်း ဆုတောင်းခြင်း စသည့် ရေစက်ချမှုကို မပြုမနေ ပြုလုပ်ကြရပါသည်။
Posted by Golden Myanmar at 8:02 PM No comments:
Labels: for everyone
Sunday, January 31, 2010
ယေဓမ္မာ ဂါထာတော်
ထေရဝါဒ ဗုဒ္ဓဘာသာ အနှစ်ချုပ် အညွှန်း
ယေဓမ္မာ ဂါထာတော်
ရန်ဝင်း (တောင်တံခါး)
ဖေဖော်ဝါရီ ၁၊ ၂၀၁၀
ဂေါတမ ဗုဒ္ဓမြတ်စွာဘုရားပွင့်တော်မူပြီးခါစ၊ ရာဇဂြိုဟ်ပြည် ဝေဠုဝန်ဥယျာဉ် ကျောင်းတော်ဝယ် သီတင်းသုံးနေတော်မူစဉ် အခါတပါး၌၊ ပဉ္စဝဂ္ဂီငါးပါးတွင် တပါးအပါအဝင်ဖြစ်သည့် အရှင်မဟာအဿဇိ မထေရ်ကြီး ဆွမ်းခံကြွနေသည်ကို အရှင်သာရိပုတ္တရာ အလောင်းအလျာ ဖြစ်သော တရားရှာဖွေနေသူ ဥပတိဿ ပရိဗိုဇ် က ဖူးတွေ့ရလေသည်။
ကြည်ညိုဖွယ်ရာ အဆင်းနှင့် တည်ငြိမ်သော ဣနြေ္ဒတော်တို့ကို ထောက်ရှု၍၊ မုချဧကန် တရားထူးတရားမြတ် ကိန်းအောင်းသည့် ပုဂ္ဂိုလ် ဖြစ်ရမည် ဟု လေးနက်စွာ ယုံကြည်မှု နှင့် တရားထူးတရားမြတ် ရယူလိုမ၊ှု ပြင်းပြသည့် ဆန္ဒ ရည်ရွှယ်ချက်တို့ဖြင့် ဥပတိဿ ပရိဗိုဇ် က အရှင်မဟာအဿဇိမထေရ်ကြီး ကို ရှိုသေစွာ ဆည်းကပ်ဝတ်ðပပြီးလျှင် အရှင်မြတ်၊ အဘယ်ဆရာ၏ အဘယ်တရားများကို လိုက်နာ ကျင့်ကြံပါသနည်း ဟု မေးမြန်း လျှောက်ထားလေသည်။
ထိုအခါ အရှင်မဟာအဿဇိ မထေရ်ကြီးက ဤသို့ ပါဠိဘာသာဖြင့် ဂါထာဖွဲ့၍ ဖြေကြားတော်မူလေသည်။
“ယေဓမ္မာ ဟေတုပ္ပဘဝါ တေသံဟေတုံ တထာဂတောအာဟ တေသ ယော နိရောဓေါ ဧဝံဝါဒီ မဟာသမဏောတိ။”
အကြင် ခန္ဓာငါးပါး ဒုက္ခသစ္စာတရား တို့သည် အကြောင်းတရား ဖြစ်သော သမုဒယသစ္စာတရား၌ အမွန်အစရှိကုန်၏။ ထိုအလုံးစုံသော သမုဒယသစ္စာ၊ ဒုက္ခသစ္စာ တရားတို့၏ ဖြစ်ရာဖြစ်ကြောင်းနှင့်၊ ထို တရားတို့၏ ချုပ်ငြိမ်းရာ နိရောဓသစ္စာတရားကို ဗုဒ္ဓမြတ်စွာဘုရားသည် ဟောတော်မူ၏။ ရဟန်းမြတ်စွာ တို့ဆရာဖြစ်သော ဗုဒ္ဓ္ဓမြတ်စွာဘုရားသည် ဤကဲ့သို့ အယူရှိတော်မူ၏။
ရှင်မဟာအဿဇိ မထေရ်ကြီး ၏ တရားတော်ကို ကြားနာ ရသောကြောင့်၊ ပင်ကိုယ်ဉာဏ် ရင့်သန်ပြီးသော ဥပတိဿ ပရိဗိုဇ် သည် သောတာပန် တည်လေသည်။ သွှယဗေလဋ္ဌပုတ္တ သိဉ္ဇည်းဆရာကြီးထံ၌ တရားရှာဖွေ အတူနေသော တရားကျင့်ဖက် သူငယ်ချင်း အရှင်မဟာမောဂ္ဂလ္လာန် အလောင်းအလျာ ကောလိတ ပရိဗိုဇ် ကို၊ တရားထူး ရလာခဲ့လျှင် တဦးကိုတဦး ပြန်လည် ဟောကြစတမ်းဟု ကတိစကား ထားရှိခဲ့ကြသည့်အတိုင်း၊ တဆင့် ပြန်လည် ဟောကြားသဖြင့် ကောလိတ ပရိဗိုဇ် သည်လည်း သောတာပန် တည်လေသည်။
မြန်မာပြည် ရှေးဟောင်းအရပ်ဒေသများမှ ယေဓမ္မာ ဂါထာတော် -
ယေဓမ္မာ ဂါထာတော်ကို မြန်မာပြည်အနှံ့ ရှေးဟောင်းအရပ်ဒေသများမှ တူးဖေါ်ရရှိသည့် ရွှေပေချပ်များ၊ ကျောက်စာများ နှင့် မြေပုံ (အုတ်ခွက်) ဘုရားများ တွင် ခေတ်အဆက်ဆက်က ပါဠိဘာသာ၊ သင်္သကရိုက်ဘာသာ တို့ကိုသုံးစွဲ၍၊ အက္ခရာမျိုးစုံဖြင့် ရေးထိုးထားကြောင်း တွေ့ရသည်။
ခရစ်နှစ် ၁၈၉၃ အတွင်းက ပြည်မြို့နယ် မှော်ဇာ အရပ်၊ သီရိခေတ္တရာ (ဂြီက္ခေတြ) မြိုိ့ရှိုးဟောင်း အတွင်းရှိ တောင်လယ်ပေါ်ရွှာ မောင်ကန် ၏ ယာခင်းကုန်းမြေမှ တူးဖေါ်ရရှိသော ‘မောင်ကန် ရွှေပေချပ်’ နှစ်ချပ် တွင် ပါဠိဘာသာ ယေဓမ္မာ ဂါထာတော် အစချီ၍၊ ဘုရားဂုဏ်တော်၊ တရားဂုဏ်တော် တို့ကို ရှေးဟောင်း (ပျူ) အက္ခရာ ဖြင့် ရေးသား ထားသည်။ ထို ရွှေပေချပ်နှစ်ချပ် တွင် သုံးစွဲသော အက္ခရာများမှာ ရှေးအိန္ဒိယ တောင်ပိုင်း အက္ခရာများနှင့်ဆင်တူပြီး၊ ရေးထိုးချိန်သည် ၅ရာစု ခန့်တွင် ဖြစ်နိုင်သည်ဟု ပညာရှင်များ မှန်းဆကြသည်။
ခရစ်နှစ် ၁၉၂၆-၂၇ အတွင်းက ထို မှော်ဇာအရပ်၊ သီရိခေတ္တရာ (ဂြီက္ခေတြ) မြို့ရှိုးဟောင်း အတွင်းရှိ မောင်ခင်ဘ ၏ ယာခင်းကုန်းမြေမှ ရရှိသည့် ‘ခင်ဘ ရွှေပေချပ် ၂ဝ’ ပါ ပဋိစ္စသမုပ္ပါဒ် အစချီ ပိဋကတ်တော် ကောက်နှုတ်ချက်များတွင် သုံးစွဲသော အက္ခရာများနှင့် တူညီကြောင်း တွေ့ရသည်ဟုဆိုသည်။
‘မောင်ကန် ရွှေပေချပ်’များမှ ရှေးဟောင်း (ပျူ) အက္ခရာ ပါဠိ ဘာသာဖြင့် ယေဓမ္မာ အစချီသော ဘုရားဂုဏ်တော်၊ တရားဂုဏ်တော်
‘မောင်ကန် ရွှေပေချပ်’ များနှင့် ခေတ်ပြိုင်ဖြစ်လိမ့်မည်ဟု မှန်းဆရသော ရခိုင် ဝေသာလီခေတ် နီတိစန္ဒြမင်း မိဖုရား ကျောက်စာကို ခရစ်နှစ် ၁၉၅၇ ခုနှစ်အတွင်းက စစ်တွေခရှိုင် ဝေသာလီမြို့ဟောင်း၊ ဥဏှသက တောင်ကုန်းပေါ်ရှိ ရှေးဟောင်းဘုရားပျက်မှရရှိသည်။ ထို ကျောက်စာတွင် ယေဓမ္မာ ဂါထာတော်ကို ဗြာဟ္မီ အက္ခရာသုံးစွဲ၍ သင်္သကရိုက် နှင့် ပါဠိ ဘာသာတို့ ဖြင့် ရေးထိုးထားသည်။
ရခိုင် ဝေသာလီခေတ် နီတိစန္ဒြမင်း မိဖုရား ကျောက်စာ
သံတွဲခရှိုင် ငလွမ်းမော် ကျောက်စာ၊ ဝေသာလီမြို့ဟောင်း တွင် တွေ့ရသော သင်းကျစ်တောင် ကျောက်စာ၊ ကျောက်ဖြူ ကျောက်စာ၊ ကျောက်တော် ကျောက်စာ၊ ဝေသာလီ ကျောက်စာ များတွင် ယေဓမ္မာ ဂါထာတော်ကို ဗြာဟ္မီအက္ခရာ၊ သင်္သကရိုက် နှင့် ပါဠိ ဘာသာတို့ကို ရောစပ် ရေးထိုးထားလေသည်။
နိုင်ငံခြားပြတိုက်တခုတွင် ရောက်ရှိနေသော သံတွဲခရှိုင် ငလွမ်းမော် ကျောက်စာကို ခရစ်နှစ် ၁၈၇၂ အတွင်းက တွေ့ရှိကြောင်း အမှတ်အသား ရှိသည်။
သံတွဲခရှိုင် ငလွမ်းမော် ကျောက်စာ၊
ဝေသာလီမြို့ဟောင်းရှိ စန္ဒြားမင်း ၏ ကုသိုလ် ဘုရားကြီးကုန်း ကျောက်စေတီ ကျောက်စာတွင် ယေဓမ္မာ ဂါထာတော် ကို ဗြာဟ္မီအက္ခရာ ပါဠိ ဘာသာ သက်သက်ဖြင့် ရေးထိုးထားသည်။
ဝေသာလီ ဘုရားကြီးကုန်း ကျောက်စေတီ ကျောက်စာ
ခရစ်နှစ် ၁၉၂၇-၂၈ က သီရိခေတ္တရာ (ဂြီက္ခေတြ) မြို့ရှိုးဟောင်းအတွင်း၊ မှော်ဇာ၊ မထောရွှာ ငရှင့်ကန်ကုန်း နှင့် ကျွဲကျောင်းကုန်း မှရသော ပုံစံအမျိုးမျိုးရှိ မြေပုံ(အုတ်ခွက်) ဘုရား များတွင် နာဂရီ အက္ခရာဖြင့် သင်္သကရိုက် နှင့် ပါဠိ ဘာသာ ရောစပ်၍ ယေဓမ္မာ ဂါထာတော်ကို ရေးထိုးထားသည်။ ၈ ရာစု ခန့်က လက်ရာများ ဖြစ်နိုင်သည်ဟု ပညာရှင်များက မှန်းဆကြသည်။
မှော်ဇာ၊ မထောရွှာ ငရှင့်ကန်ကုန်း မှရသော မြေပုံ (အုတ်ခွက်) ဘုရား
ပုဂံမြို့ဟောင်း မှ ရရှိသော ၁၁ ရာစု ပုဂံခေတ် က အနိရုဒ္ဓ (အနော်ရထာ) ကိုယ်တိုင်သွန်းလုပ်ပူဇော်သည့် မြေပုံ (အုတ်ခွက်) ဘုရားများအနက်၊ အချို့သော မြေပုံ (အုတ်ခွက်) ဘုရားများတွင် နာဂရီ အက္ခရာဖြင့် ယေဓမ္မာ ဂါထာတော်၏ အဆုံးပိုင်း၌ ထူးခြားစွာ …
ယေဓမ္မာ ဟေတုပြဘဝါ ဟေတု မ္တေ ပာမ္တ ထာ ဂတောဟဝ
ဒါတ္ထေ ပွှာ ယော နိရောဓ ဧဝမွါဒီဂြီအန (နိ) ရုဒ္ဓဒေဝ)
ဟု ဂြီအနိရုဒ္ဓဒေဝ (အနော်ရထာ) ကိုယ်တိုင် ထိုသို့အယူရှိကြောင်း ရေးထိုးထားခဲ့လေသည်။
ယေဓမ္မာ ဂါထာတော်ကို နာဂရီ အက္ခရာဖြင့်ရေးထိုးထားသည့် အနိရုဒ္ဓ ကိုယ်တိုင်သွန်းလုပ်သော မြေပုံ (အုတ်ခွက်) ဘုရားများ
ရှေးခေတ် (ပျူ) မြို့ဟောင်း တမြို့ဖြစ်သော တကောင်းမြို့တွင် မြေပုံ (အုတ်ခွက်) ဘုရားများ နှင့် ရှေး (ပျူ) ခေတ်လက်ရာ ပစ္စည်းများစွာ တွေ့ရသော်လည်း၊ ယေဓမ္မာ ဂါထာ ပါရှိသည့် မြေပုံ (အုတ်ခွက်) ဘုရားများ အနက်၊ ၁၁ ရာစု ပုဂံခေတ်လက်ရာ ထက် စောသော မြေပုံဘုရားများ ကို မတွေ့ရသေးပေ။
တကောင်းမြို့မှရရှိသော နာဂရီ အက္ခရာဖြင့် ယေဓမ္မာ ဂါထာတော် ရေးထိုးထားသည့် ၁၁ ရာစုနှစ် ပုဂံခေတ် လက်ရာ မြေပုံဘုရား - ဗုဒ္ဓမြတ်စွာ ဘုရားရှင် ထံတော်သို့
ဝေဠုဝန် ဥယျာဉ် ကျောင်းတော်တွင် သီတင်းသုံးနေတော်မူသော ဗုဒ္ဓရှင်တော်မြတ် ထံသို့ အတူတကွ သွားရောက်ဖူးမျှော်ကြရန်၊ မိမိတို့၏ ဆရာဖြစ်ခဲ့ဘူးသည့် သိဉ္ဇည်းဆရာကြီးကို ဖိတ်ခေါ်ရာ၊ ဆရာကြီးက လိုက်ပါရန် အကြိမ်ကြိမ် ငြင်းဆန်သဖြင့်၊ ဥပတိဿ နှင့် ကောလိတ တို့သည် သိဉ္ဇည်းဆရာကြီး အား စွန့်ခွာခဲ့ကြရလေသည်။
ခရစ်နှစ် ၁၉၂၆-၂၇ က မှော်ဇာ၊ ခင်ဘကုန်း မှ တွေ့ရှိသည့် စိန္တ မုဒြာ ဖြင့် သီရိခေတ္တရာ (ဂြီက္ခေတြ) (ပျူ) ခေတ် လက်ရာ ကြေးဆင်းတုတော်
ဧထ ဘိက္ခဝေါ သွာက္ခာတော ဓမ္မော
စရထ ဗြဟ္မစရိယံ
သမ္မာ ဒုက္ခဿ အန္တကိရိယာယ
နောက်ပါ တပည့် များစွာ နှင့်အတူ၊ ဂေါတမ ဗုဒ္ဓဘုရားရှင်၏ ခြေတော်ရင်းသို့ ပထမဦးဆုံးအကြိမ် လာရောက် ဦးခိုက်ကြသည့်၊ လက်ယာတော်ရံ အဂ္ဂသာဝက ဖြစ်တော်မူ လာလတံ့သော အရှင်သာရိပုတ္တရာ အလောင်းအလျာ ဥပတိဿ ပရိဗိုဇ် နှင့်၊ လက်ဝဲတော်ရံ အဂ္ဂသာဝက ဖြစ်တော်မူ လာလတံ့သော အရှင်မဟာမောဂ္ဂလ္လာန် အလောင်းအလျာ ကောလိတ ပရိဗိုဇ် တို့ကို ဗုဒ္ဓရှင်တော်မြတ်က ‘ဧဟိ ဘိက္ခု’ ပါဠိတော်ဖြင့် မိန့်တော်မူကာ၊ အထက်ပါပုံတော် အတိုင်း၊ တရားဦးဟောတော်မူပေလိမ့်မည်ဟု မှန်းဆ ကြည်ညို ပူဇော် ကန်တော့လိုက်ပါသည်။
အထူးကျေးဇူးတင်စွာဖြင့် ကိုးကားခြင်း
၁ - ဇိနတ္ထပကာသနီကျမ်း (ကျီးသဲလေးထပ်ဆရာတော်ဘုရားကြီး)
၂ - ရှေးဟောင်းအုတ်ခွက်ရှုပ်ပွားဘုရားများ၊ ပထမတွဲ (သီရိပျံချီဦးမြ)
၃ - ရှေးဟောင်းအုတ်ခွက်ရှုပ်ပွားဘုရားများ၊ ဒုတိယတွဲ (သီရိပျံချီဦးမြ)
၎ - ပျူဖတ်စာ (သီရိပျံချီဦးသာမြတ်)
၅ - အေဒီခြောက်ရာစုနှင့် ယင်းမတိုင်မီ ရခိုင်ပြည်သုံး အက္ခရာ (ဦးစံသာအောင်)
၆ - မြန်မာ့ရိုးရာ ပဋိမာသိပ္ပံပညာ မုဒြာများ (စဝ်ထွန်းမှတ်ဝင်း)
၇ - Burma Art and Archaeology (Alexandra Green and T. Richard Blurton)
31st Jan 2010 - MoeMaKa Radio
Posted by Golden Myanmar at 10:06 PM No comments:
Newer Posts Older Posts Home
Subscribe to: Posts (Atom)
My Blog List
Search This Blog
Blog Archive
09/18 - 09/25 (1)
03/21 - 03/28 (1)
02/28 - 03/07 (1)
01/31 - 02/07 (12)
01/10 - 01/17 (15)
11/01 - 11/08 (1)
10/25 - 11/01 (1)
08/30 - 09/06 (1)
11/23 - 11/30 (3)
11/16 - 11/23 (1)
Golden Myanmar
Mawlamyine, Mawlamyine, Myanmar (Burma)